**Zasadnutie zo dňa 20.2.2013**

                                                      Zápisnica č. 2/2013 zo zasadnutia   
                                           obecného zastupiteľstva vo Veľkých Kostoľanoch  
                                             konaného dňa 20. februára 2013, o 18.00 hod.

Počet poslancov OZ: 9  
Počet prítomných poslancov: 7

Rokovanie obecného zastupiteľstva otvoril a viedol Mgr. Gilbert Liška, starosta obce. Konštatoval, že na rokovaní obecného zastupiteľstva sa zúčastnila nadpolovičná väčšina poslancov obecného zastupiteľstva a vyhlásil rokovanie za uznášaniaschopné.

Program:  
1. Otvorenie rokovania  
2. Kontrola overenia zápisnice z predošlého zasadnutia  
3. Návrh na overovateľov zápisnice zo zasadnutia  
4. Voľba návrhovej komisie na výrok uznesenia  
5. Prerokovanie zmluvy o budúcej zmluve o zriadení vecných bremien  
6. Prerokovanie posúdenia verejného stromoradia na ul. Ľ. Štúra  
7. Prerokovanie postupu cenových návrhov na odpredaj obecných pozemkov   
8. Návrh uznesenia

1.  
OZ schvaľuje návrh programu rokovania.

Za: 7  
Proti: 0  
Zdržal sa: 0  
Počet poslancov pri hlasovaní: 7

2.  
Overovatelia zápisnice z predchádzajúceho zasadnutia Ing. Lucia Duranová a Jozef Hricišák konštatovali, že zápisnica bola napísaná v súlade s rokovaním.

3.  
OZ schvaľuje návrh overovateľov zápisnice zasadnutia v zložení: Ing. Peter Jeluš a Ľubomír Bartovič.

Za: 7  
Proti: 0  
Zdržal sa: 0   
Počet poslancov pri hlasovaní: 7

4.  
OZ schvaľuje návrhovú komisiu na výrok uznesenia v zložení: Mgr. Erik Porubský a Ing. Lucia Duranová.

Za: 7  
Proti: 0   
Zdržal sa: 0  
Počet poslancov pri hlasovaní: 7

5.  
OZ schvaľuje podpísanie zmluvy o budúcej zmluve o zriadení vecných bremien na pozemkoch p.č. 295/1 a 2855 v k.ú. Veľké Kostoľany medzi Obcou Veľké Kostoľany a Západoslovenskou distribučnou, a.s., so sídlom Čulenova 6, Bratislava, v zastúpení na základe plnomocenstva Mgr. Milanom Ferančíkom, bytom Mierová 861/32 Veľké Kostoľany.   
Zmluva aj situačný nákres doložený. Podpísanie zmluvy odporučila Komisia stavebná, bytová a životného prostredia.

Za: 7  
Proti: 0   
Zdržal sa: 0  
Počet poslancov pri hlasovaní: 7

6.  
OZ schvaľuje:  
a) výrub stromov na základe vypracovanej dendrologickej štúdie "Posúdenie verejného stromoradia na ul. Ľ. Štúra vo Veľkých Kostoľanoch" v počte 23 ks (uvedené v zozname podľa odborného posúdenia), ktoré zasahujú do elektrického vedenia a kompozične nezapadajú do stromoradia   
b) výsadbu nových stromov vhodných na doplnenie stromoradia na miesta odstránených stromov a taktiež chýbajúcich stromov do zelených pásov

Za: 7  
Proti: 0   
Zdržal sa: 0  
Počet poslancov pri hlasovaní: 7

7.   
OZ ukladá Komisii stavebnej, bytovej a životného prostredia vypracovať cenové návrhy pri predaji pozemkov vo vlastníctve obce.

Za: 7  
Proti: 0   
Zdržal sa: 0  
Počet poslancov pri hlasovaní: 7

8.   
OZ schvaľuje návrh uznesenia.

Za: 7  
Proti: 0   
Zdržal sa: 0  
Počet poslancov pri hlasovaní: 7

Overovatelia zápisnice: Ing. Peter Jeluš

                                           Ľubomír Bartovič